Գուսան Հայկազուն

Գուսան Հայկազուն (ապրիլի 20, 1951(1951-04-20), Արտաշատ, Հայկական ԽՍՀ, ԽՍՀՄ), իսկական անունը Գագիկ Ստեփանի Նազարյան , հայ գուսան, երգահան, երգերի հեղինակ, «Հայկազունք» երաժշտական համույթի գեղարվեստական ղեկավար, Հայաստանի Հանրապետության մշակույթի վաստակավոր գործիչ, Արցախյան պատերազմի մասնակից, «Երկրապահ» կամավորների միության անդամ։


== Կենսագրություն ==


=== Վաղ տարիներ ===
Գագիկ Ստեփանի Նազարյանը ծնվել է 1951 թվականի ապրիլի 20-ին Արտաշատ քաղաքում, Հայկական ԽՍՀ։ Ընտանիքում կար նաև երեք քույր։  Արմատները Պարսկահայքի Խոյ քաղաքից են։ Վաղ հասակում կորցրել է հորը։ Միակը, ըստ գուսանի, որը իրեն մնացել է իր հորից՝  նրա որսորդական հրացանն է, որի հետ ապագա գուսանը երբեք չէր բաժանվում։
Արդեն դպրոցական տարիներին սկսել է գրել հայրենասիրական և սիրային երգեր։ 
Ըստ գուսանի, Րաֆֆի Հարությունյան անունով դասատուի շնորհիվ է նաև, որ նա սկսեց հայրենասիրական երգեր գրել։ Ավարտել է դպրոցը 1967 թվականին, ինչից հետո ընդունվել է Երևանի շինարարական տեխնիկումը։ Մասնագիտությամբ շինարար-ինժեներ է։ Երիտասարդ տարիներին ոգեշնչվում էր Հովհաննես Շիրազի բանաստեղծություններով։
Ընտրել գուսան Հայկազուն մականունը այդպիսով նշում է, որ Հայկ Նահապետի ժառանգն է։ Ըստ գուսանի, իր ստեղծագործությունները պայքարի կոչ են և այնտեղ «լացելու» մոտիվներ չկան։
Իր «Հայկազունք» երաժշտական համույթի հետ ամեն տարի Հայաստանի (այդ թվում նաև Արցախի) ավելի քան 40 դպրոցներում համերգներ է տալիս, ինչպես նաև տարին մի քանի անգամ սփյուռքում։


=== Արցախյան շարժում ===
Մասնակցել է Արցախյան պատերազմին Արտաշատի «Երկրապահ» ջոկատում Լաերտ Սաղաթելյանի հրամանատարության ներքո։ Մարտական գործողությունները սկսել է Երասխ գյուղից, եղել է նաև Գետաշենում, Կապանում, Գորիսում, Բերձորում։ Ծանր մարտերում չի մասնակցել, քանի որ իր հրամանատարը նախընտրել է, որ գուսանը շարունակի նոր երգեր գրել։ Շատ երգեր գրել է անմիջապես մարտի դաշտում։ Ըստ գուսան Հայկազունի, նա մեկ անգամ տեսել է 
մինիին։ Հետագայում, մոտիկ շփվել է Մելքոնյանի կնոջ՝ Սեդայի հետ և մինչև հիմա կապ է պահպանում նրա ընկեր՝ Ալեք Ենիգոմշյանի հետ։ Առաջին օրերից միանալով Արցախյան շարժմանը, մեկ շաբաթվա ընթացքում գրել է իր առաջին՝ «Հայեր, միացեք» երգը։ Առաջին անգամ կատարել է այն 1988 թվականի մայիսի 17-ին (իր դստեր ծնվելու օրը) Օպերայի հրապարակում։ Այդ երգի գործիքավորումը և հեռուստատեսությամբ առաջին կատարումն արել է սասունցի Սահակ Գալոյանի (Սուսաննա Սիրադեղյանի ամուսինը) գլխավորած «Զորավար Անդրանիկ երգչախումբը։


== Երգեր ==
Գրել է և կատարում է ավելի քան հարյուր երգ, որոնցից ավելի քան 10 երգ ՀՀ Պաշտպանության Նախարարությունը ընդունել է որպես բանակային քայլերգ
Հայեր, միացեք
Գետաշեն
Հպարտ գնացեք (1992)
Մուսա լեռան
Վերականգնվիր, Կիլիկիա
Պիտի գնանք (1989)
Մաղավուզի Կարոյի երգը
Պարիր, արցախցի
Մոնթե Մելքոնյան
Սասնա Ծռեր
Լուսաշող կարոտ


== Ընտանիք ==
Հայրը՝ Ստեփան Նազարյան։ Ունի երեք քույր, երեք որդի (որոնցից Սիփան Նազարյանը՝ Սիփանը Հայկազունը, երգիչ է) և մեկ դուստր։


== Պարգևներ ==
Հայաստանի Հանրապետության մշակույթի վաստակավոր գործիչ (կոչումը շնորհվել է 2010 թվականի սեպտեմբերի 17-ին Հայաստանի Հանրապետության անկախության հռչակման 19-րդ տարեդարձի առթիվ, մշակույթի և արվեստի բնագավառում ունեցած մեծ վաստակի համար)։
ՀՀ սփյուռքի նախարարության Ոսկե մեդալ և շնորհակալագիր
Երախտագիտության մեդալ, 2020


== Հետաքրքիր փաստեր ==
«Պիտի գնանք» երգը (1989) գուսան Հայկազունի համար ամենասիրվածն է իր երգերից։
Գուսանը ծանոթ չէ նոտաներին, չունի երաժշտական կրթություն, չի կատարում ոչ մի երաժշտական գործիքով։


== Տես նաև ==
Հայ հեղափոխական երգեր


== Արտաքին հղումներ ==
Գուսան Հայկազունի Ֆեյսբուքում
«Արա՛, Գագո՞ն ով ա…Էդ մեր պապերի երգն ա…»(չաշխատող հղում)
«Սելը չի ճռռում, սելվորն է ճռռում». Գուսան Հայկազունի մեկնաբանությունը Սահակ Սահակյանի հետ հարցազրույցի վերաբերյալ(չաշխատող հղում)


== Ծանոթագրություններ ==